  Туспуктэм: Удмуртиысь тӧролэн но кивалтэтлэн пресс-службазы Майя Бывальцева 3-тӥ куарусёнэ, Кыкетӥ Дунневыл ож йылпумъяськон нуналэ, ньылетӥ ползэ «Вормон диктант» («Диктант Победы») калыккуспо ужрад ортчиз. Удмуртиын сое 7 сюрслэсь трос адями гожтӥз. Со сярысь элькун тӧролэн но кивалтэтлэн пресс-службазы ивортӥз. Ужрад 273 интыосын ортчиз – школаосын, вылӥ дышетсконниосын, музейёсын но лыдӟиськонниосын. Озьы ик Ижысь Сант-Петербурге лобись самолётын диктант гожтӥзы. Пыриськисьёс Быдӟым Атыкай ожлэн историезъя 25 юанлы валэктон сётӥзы. Калыкуспо ужрадлы йылпумъянъёс коньывуонэ лэсьтозы. Федерал вормисьёсты 9-тӥ куартолэзе Москвае Вормон Парадэ ӧтёзы. Улосвыл площадкаосын тужгес трос балл люкам егитъёс вылӥ дышетсконние пырыкузы ватсаса балл басьтыны быгатозы. Тодэ вайытом, 2021-тӥ арын оштолэзе Удмуртиын ужрадэ 13 сюрслэсь трос адями пыриськиз.  Тегъёс: Удмуртия история БыдӟымАтыкайож  